text: Hedensted ramt af faldende børnetal
  27 oktober 2017 kl. 13.36
  På fire år er der blevet syv procent færre børn mellem nul og fem år i Syd- og Sønderjylland. Det mærker de i første omgang i daginstitutionerne. 
  Antallet af små børn falder overalt i Danmark.
  Ole Vind, fmd., udvalget for læring, Hedensted Kommune : "Vi har fastholdt alle vores skoler og institutioner, så det gode børneliv og familieliv fortsat kan leve ude i vores små byer. Det håber vi så vil øge bosætningen, når nu børnetallet begynder at stige igen."
  På fire år er der blevet syv procent færre børn mellem nul og fem år i Syd- og Sønderjylland. Det mærker de i første omgang i vuggestuer og børnehaver - senere vil de også mærke det i folkeskolerne. 
  Værst ser det ud i Hedensted Kommune. Der har de nu knap 500 færre børn end for fire år siden. Det er et fald på hele 14 procent. 
  - For cirka 10 år siden sendte vi 35 børn afsted til skolen. Og så er det faldet støt siden. Sidste år sendte vi 16 afsted, fortæller Jeanne Andersen, konstitueret leder i Børnehuset Stouby.
  I Syd- og Sønderjylland er antallet af små børn faldet med syv procent. I Hedensted Kommune er det endda faldet med 14 procent.
   Jeanne Andersen, konstitueret leder, Børnehuset Stouby.: "For cirka 10 år siden, der sendte vi 35 børn afsted til skolen. Og så er det faldet støt siden. Sidste år sendte vi 16 afsted."
  Udviklingen giver færre børn i børnehaverne, i skolerne og i foreningslivet. Og det er ikke helt uventet, siger Ole Vind, (V), formand for udvalget for læring i Hedensted Kommune: 
  - Vi ved jo, at det er primært firserforældrene, der er her nu, og de er ikke så mange. Der har været en økonomisk krise. Det har vi også kunnet forudse.
  Et bredt politisk flertal har lagt kursen i Hedensted Kommune
  - Vi har fastholdt alle vores skoler og institutioner, så det gode børneliv og familieliv fortsat kan leve ude i vores små byer. Det håber vi så vil øge bosætningen, når nu børnetallet begynder at stige igen, siger Ole Vind.
  Tabellen viser, hvordan børnetallet har udviklet sig i de forskellige kommuner fra 2012 til 2016.
  20122016+/-
      
      
            Billund17571637-6,80%
            Esbjerg76697423-3,20%
            Fanø169148-12,90%
            Fredericia34393225-6,20%
            Haderslev36573289-10,10%
            Hedensted34282943-14,10%
            Horsens63856224-2,50%
            Kolding65856153-6,60%
            Sønderborg47794262-10,80%
            Tønder23272194-5,70%
            Varde34413110-9,60%
            Vejen30952766-10,60%
            Vejle80167628-4,80%
            Aabenraa38213391-11,20%
  
  